आज से तकरीबन एक दशक पहले विपुल अमृतलाल शाह अक्षय-कटरीना की जोड़ी के साथ 'नमस्ते लंदन' लाए थे और उस वक्त इस जोड़ी के साथ फिल्म की कहानी और संगीत को भी खूब पसंद किया गया था. लेकिन इस नई फिल्म की बात की जाए तो इसकी कहानी शुरुआत से लेकर अंत तक फिल्म कहीं भी दर्शक को सरप्राइज करने में नाकामयाब साबित होती है. हालांकि निर्देशक ने बार-बार दावा किया कि 'नमस्ते इंग्लैंड' एक ताजा कॉन्सेप्ट पर बेस फिल्म है, मगर अफसोस वह फिल्म में कोई ताजगी पेश नहीं कर पाए.